Михаил Лъкатник
Кенгуру

chitanka.info

Кенгуруто е скокливо,

като заек е страхливо,

а пък доста е голямо:

като се протегне само

листи хрупка от дървото.

Казват — много е добро то.

Кенгурицата самичка

носи в своята торбичка

малко кенгурче, юначе.

Да не писка, да не плаче,

там на топличко живее,

майка му си го люлее…

Но като порасне?

Ясно:

вътре ще му бъде тясно.

И тогава, няма как,

ще излезе то все пак,

ще напусне то торбичката

и ще хукне по тревичката.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.